Na temelju članka 48. stavka 4. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19, 57/22 i 101/23) i članka 37. Statuta Grada Šibenika („Službeni glasnik Grada Šibenika“, broj 2/21) Gradsko vijeće Grada Šibenika na \_\_\_\_\_ sjednici od \_\_\_\_\_\_\_\_\_\_\_ 2024. godine, donosi

**O D L U K U
o izmjeni Odluke** **o mjerilima za naplatu usluga DV Šibenska maslina**

Članak 1.

U Odluci o mjerilima za naplatu usluga Dječjeg vrtića Šibenska maslina („Službeni glasnik Grada Šibenika“, broj 12/22), u članku 7. stavku 1. podstavak 2. mijenja se i glasi:

„ - roditelju/skrbniku - korisniku usluga Dječjeg vrtića iznos sudjelovanja u mjesečnoj cijeni usluga Dječjeg vrtića smanjuje se za drugo dijete za 30%, za treće i svako sljedeće dijete za 100%, pod uvjetom da su djeca upisana u Dječji vrtić i da su članovi istog kućanstva;“.

Članak 2.

Ova Odluka objavit će se u „Službenom glasniku Grada Šibenika“, a stupa na snagu dana 1. siječnja 2025. godine.

KLASA: 601-01/24-01/
URBROJ: 2182-1-05/1-24-
Šibenik, \_\_\_\_\_\_\_\_\_ 2024.

GRADSKO VIJEĆE GRADA ŠIBENIKA

 PREDSJEDNIK

 dr. sc. Dragan Zlatović

O B R A Z L O Ž E NJ E

Članak 7. Odluke o mjerilima za naplatu usluga DV Šibenska maslina propisuje slučajeve umanjenja mjesečnog sudjelovanja roditelja/skrbnika – korisnika usluga vrtića u cijeni usluga prema danima prisutnosti djeteta. U stavku 1. podstavku 2. istog članka propisano je i umanjenje iznosa sudjelovanja u mjesečnoj cijeni usluga za drugo, treće, četvrto i svako sljedeće dijete na način da se roditelju/skrbniku - korisniku usluga Dječjeg vrtića iznos sudjelovanja u mjesečnoj cijeni usluga Dječjeg vrtića **smanjuje za drugo dijete za 30%, za treće dijete za 60%, a za četvrto i svako sljedeće dijete za 100%**, pod uvjetom da su djeca upisana u Dječji vrtić i da su članovi istog kućanstva.

Predlagatelj ove Odluke je vijećnik Gradskog vijeća Grada Šibenika Nenad Samaržija. Vijećnik je Gradskom vijeću uputio Prijedlog ove Odluke, a kojim se 100% umanjenje cijene odnosi već na trećerođeno (i svako sljedeće) dijete.